એક વખતની વાત છે. ભગવાન શિવ અને પાર્વતી દેવીના કૈલાસ પર્વત પર બેસણા છે. વિષ્ણુ અને લક્ષ્મી એક દિવસ શિવના મહેમાન તરીકે પધાર્યા છે. હિમાલયમાં તો હાડ ગાળી નાખે એવી ટાઢ વાય! લક્ષ્મીજી થથરવા લાગ્યાં. આજુબાજુમાં ધવલ બરફની ચાદર અને સુસવતો કાતિલ પવન!આશરો કોનો લેવો? લક્ષ્મીજીએ પાર્વતીને કહ્યું કે, અહીં તમને શી રીતે ગોઠે છે? આવજો કદી અમારા વૈકુંઠમાં. તમને ખબર તો પડે કે રહેઠાણ કેવું હોય!